Document ID: 31988R0016

*****
ΚΑΝΟΝΙΣΜΟΣ (ΕΟΚ) αριθ. 16/88 ΤΗΣ ΕΠΙΤΡΟΠΗΣ
της 30ής Δεκεμβρίου 1987
περί του καθεστώτος εισαγωγής στη Γαλλία ορισμένων κλωστοϋφαντουργικών προϊόντων (κατηγοριών 15 Β, 68 και 71), καταγωγής Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2072/84 του Συμβουλίου της 29ης Ιουνίου 1984 σχετικά με το κοινό καθεστώς που εφαρμόζεται για τις εισαγωγές ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας (1), όπως τροποποιήθηκε τελευταία από τον κανονισμό (ΕΟΚ) αριθ. 4132/86 (2), και ιδίως το άρθρο 12,
Εκτιμώντας:
ότι στο άρθρο 12 του κανονισμού (ΕΟΚ) αριθ. 2072/84 καθορίζονται οι όροι θεσπίσεως ποσοτικών περιορισμών· ότι οι εισαγωγές στη Γαλλία ορισμένων κλωστοϋφαντουργικών προϊόντων (κατηγοριών 15 Β, 68 και 71), καταγωγής Κίνας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 12·
ότι, σύμφωνα με τις διατάξεις του άρθρου 12 παράγραφος 5 του κανονισμού (ΕΟΚ) αριθ. 2072/84, κοινοποιήθηκε στην Κίνα, στις 23 Οκτωβρίου 1987, αίτηση διαβουλεύσεων·
ότι, σε αναμονή της ολοκλήρωσης των διαβουλεύσεων αυτών, οι εισαγωγές στη Γαλλία υπόκεινται για την περίοδο από 23 Οκτωβρίου έως 22 Ιανουαρίου 1988 σε προσωρινά ποσοτικά όρια, δυνάμει του κανονισμού (ΕΟΚ) αριθ. 3332/87 της Επιτροπής (3)·
ότι, στις διαβουλεύσεις που πραγματοποιήθηκαν στις 15 και 18 Δεκεμβρίου 1987, συμφωνήθηκε να εφαρμοστούν για το 1988 ποσοτικά όρια στις εισαγωγές στη Γαλλία προϊόντων των κατηγοριών 15 Β, 68 και 71·
ότι, σύμφωνα με τους όρους της παραγράφου 13 του εν λόγω άρθρου η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα V του κανονισμού (ΕΟΚ) αριθ. 2072/84 ·
ότι τα εν λόγω προϊόντα τα οποία έχουν εξαχθεί από την Κίνα μεταξύ της 23ης Οκτωβρίου 1987 και της 31ης Δεκεμβρίου 1987 πρέπει να αφαιρεθούν από το ποσοτικό όριο που ορίστηκε με τον κανονισμό (ΕΟΚ) αριθ. 3332/87·
ότι τα ποσοτικά αυτά όρια δεν εμποδίζουν την εισαγωγή προϊόντων που καλύπτονται από το όριο αυτό και τα οποία αποστέλλονται από την Κίνα πριν από την ημερομηνία ενάρξεως ισχύος του κανονισμού (ΕΟΚ) αριθ. 3332/87·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η εισαγωγή στη Γαλλία των προϊόντων καταγωγής Κίνας των κατηγοριών 15 Β 68 και 71 που περιλαμβάνονται στο παράρτημα, υπόκεινται στα προσωρινά ποσοτικά όρια που προβλέπονται στο ίδιο παράρτημα, υπό την επιφύλαξη των διατάξεων του άρθρου 2.
Άρθρο 2
1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλλησαν από την Κίνα προς τη Γαλλία πριν από την ημερομηνία ενάρξεως ισχύος του κανονισμού (ΕΟΚ) αριθ. 3332/87 τα οποία δεν έχουν ακόμα τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα πριν από την ημερομηνία αυτή.
2. Οι εισαγωγές των προϊόντων που αποστέλλονται από την Κίνα προς τη Γαλλία μετά την έναρξη της ισχύος του κανονισμού (ΕΟΚ) αριθ. 3332/87 εξακολουθούν να υπόκεινται στο σύστημα διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 2072/84.
3. Όλες οι ποσότητες των προϊόντων που αποστέλλονται από την Κίνα από την 1η Ιανουαρίου 1988 και τίθενται σε ελεύθερη κυκλοφορία αφαιρούνται από τα ποσοτικά όρια που ορίζει ο κανονισμός αυτός.
Εντούτοις, αυτά τα ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλλεί από την Κίνα πριν από την ημερομηνία ενάρξεως ισχύος του κανονισμού (ΕΟΚ) αριθ. 3332/87.
Άρθρο 3
Στο άρθρο 3 του κανονισμού (ΕΟΚ) αριθ. 3332/87 η ημερομηνία « 22 Ιανουαρίου 1988» αντικαθίσταται με την ημερομηνία «31 Δεκεμβρίου 1987».
Άρθρο 4
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται έως τις 31 Δεκεμβρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Δεκεμβρίου 1987.

Labels: 3
18
1